Megint elszámolta magát az NGM
Bár több adónem is jól teljesített az idei első félévben, a gazdálkodói befizetéseknél jelentős az elmaradás, ismét gyengébben sikerült megterveznie az új adókat az NGM-nek. Kevesebben választották a katát és a kivát, mint azzal a kormány eredetileg számolt, ez azonban a költségvetés szempontjából inkább jó.
Az első hat hónapban érkezett adóbevételek alapján a kormánynak idén lesz még tennivalója, írja a Napi Gazdaság. A részletes adatok szerint nagy különbségek vannak ugyanis a tervek és a tények között. Az áfa, az szja vagy a jövedéki adó hozza nagyjából az előirányzatot, a társasági adó és az új adónemek azonban egyelőre halványan szerepelnek.

Eléggé mellélőttek

Jött már figyelmeztetés

A Költségvetési Felelősségi Intézet technikai kivetítése szerint már idén is 91 milliárd forintos lyuk tátongott a költségvetésben, jelentős részben a tranzakciós adó elszámolása miatt.

A lap szerint a kabinet elszámolta az új adónemek adóvonzatát. Azt még sikerült belőni, hogy az átalakítások miatt az egyszerűsített vállalkozói adó (eva) iránti érdeklődés tovább csökken – nagyjából ötödével kevesebbet hoz várhatóan az idén az adónem, mivel több mint tízezren átléptek a kisadózók tételes adója (kata) hatálya alá –, ám a többi számítás nem jött össze.

A kata lett a népszerűbb, de ez is messze alulmúlja a várakozásokat. A tervek 74 milliárd forint bevételről szóltak, ám decemberig ez nem jön össze. Reálisan a bevétel fele is túlzó elvárás volna. Még rosszabb a helyzet a másik slágernek tervezett adónemnél, a kisvállalkozói adónál (kiva): fél év alatt négymilliárd forint sem folyt be belőle. Lehet ugyan azt mondani, hogy később népszerű lesz az adónem, vagy az adóelőlegek alapján korai temetni, ezzel együtt valószínű, hogy a kiva nem lesz siker.

Furcsa módon egyébként az, hogy a vártnál kevesebben választották a két új adónemet, inkább pozitív kockázatként jelenik meg. A kedvezményes adónemek ugyanis épphogy kiesést jelentettek volna a költségvetésben, azzal, hogy végül nem váltott mindenki, akinek megéri, valójában több marad a költségvetésben az eredetileg vártnál.

Érdemes megjegyezni, hogy az adóra reagálnak

Az általános forgalmi adónál (áfa) egyelőre elmaradás figyelhető meg, mivel a korábban 70 napra kitolt kiutalási határidő eddig duzzasztotta az áfabevételeket, most azonban nőtt a kiutalások volumene. A személyi jövedelemadóban (szja) az előirányzatnak megfelelő bevételek jöttek, ami valamivel több a tavalyinál. Ez azonban nem a több szja-fizetőnek köszönhető, hanem annak, hogy kisebb az igénybe vett kedvezmény.

A kormány az augusztus elsejétől életbe léptetett adóemelésektől remélhet még pluszbevételt. A legnagyobb tételt a tranzakciós illeték hozza majd, köszönhetően a nem túl elegáns eljárásnak, amely egyszerűen előírta, hogy az adóalanyok fizessék ki az elmaradást. Varga szerint egyszerűen túl okosan reagáltunk, például számlaösszevonásokkal csökkentettük a költségeinket.

A tervek éves szinten 300 milliárd forintról szóltak, ehhez képest fél év alatt 70 milliárd se folyt be. A távközlési adó emelése is hoz 15-20 milliárdot, s valamennyi csurran-cseppen a kamatjövedelmeket terhelő hatszázalékos egészségügyi hozzájárulásból (eho) is. Ez nem lesz hatalmas összeg, mivel a módosítók kivették a fizetési kötelezettség alól az állampapírt és a tartós befektetési számlára tett összegeket.

A pénztárgépek cseréjéből következő fehéredés generálta 95 milliárd forint egy részéről már lemondott a kormány, ezt is ellentételezni kell. Az elektronikus útdíj az első havi adatok alapján hozhatja a fél évre várt 75 milliárd forint bevételt. A különadók közül a biztosítási és a távközlési adó nagyjából megfelel a vártnak, ám még egy kis pluszbevétel sem volna elég a teljes bevételi oldalnak. A regisztrációs adó pedig némi élénkülést mutat a használt autók importjának köszönhetően.

Nem látszik, hogyan alakulnak a jövedékiadó-bevételek. A féléves adatok alapján ötszázalékos mínuszban állnak az üzemanyag-értékesítésből származó bevételek, összességében pedig három százalék alatti a mínusz. Nem is ez a kérdés, hanem a júliustól átalakított dohányeladási szabályok. Egyelőre nem tudni, milyen hatása lesz a bevételekre az újfajta rendben működő dohányboltoknak.
Gazdaság Bank és biztosítás adó Adó költségvetés adótervezés adóbevétel ngm